
Emberi munkaerő helyettesítése - automata berendezések bevezetésének hatékonyságvizsgálata az Európai Keréktermék Kft. termelővállalat esetében

Az ipar minden területén nő a fejlődés miatt jelentkező megfelelési kényszerek összessége, a minőség jelentősége. A piacvezetőként működő vállalatok leginkább folyamataik automatizáltsági fokának emelésével kívánnak minőség- és hatékonyságbeli javulást elérni. Ki kívánják zárni folyamataikból az emberi hibázás lehetőségét, s az embert, mint a folyamatok felügyelőjét meghagyni a gyártás mellett. Egyre jobban szélesedik a paletta azon munkakörök sorában, ahol a robot ki tudja váltani az ember munkáját. A dolgozatban az bemutatásra kerül, hogyan jutott el az automatizálás a mai szintjére. Vizsgálat tárgya, hogy milyen hatással van az automatizálás a termelés minőségére, az emberi munkaerőre az érintettek (középvezetők, szellemi alkalmazottak, fizikai dolgozók) véleményét figyelembe véve. Alapvető cél rámutatni arra, hogy az automatizálás megfelelő alkalmazásával, - az emberi hiba folyamatból történő kizárásával - a minőségi mutatók javulása érhető el. Módszerek: felállított hipotézisek vizsgálata, irodalomkutatással, illetve kérdőív segítségével és a belőle nyert adatok több szempontból történő vizsgálatával.



